1. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 46851/Ι. 555 της 23/28 Αυγ. 1951 Περί εγκρίσεως Κανονισμού Λειτουργίας του Υπηρεσιακού Συμβουλίου του Ι.Κ.Α. ΄Εχοντες υπ’ όψιν: 1.Τας διατάξεις του Α.Ν. 1846/1951 «περί Κοινωνικών Ασφαλίσεων» και 2.Την διά του υπ’ αριθ. 27261/168/21.8.51 εγγράφου της Γενικής Διευθύνσεως του Ι.Κ.Α. υποβληθείσαν ημίν πρότασιν σχεδίου Κανονισμού Λειτουργίας Υπηρεσιακού Συμβουλίου του Ι.Κ.Α. αποφασίζομεν: Όπως ο Κανονισμός Λειτουργίας του Υπηρεσιακού Συμβουλίου του Ι.Κ.Α. διατυπωθή και ισχύση ως έπεται: ΄Αρθρ.1.-Το Υπηρεσιακόν Συμβούλιον του Ι.Κ.Α. συνέρχεται εις συνεδρίασιν προς άσκησιν των κατά Νόμον και τους Κανονισμούς αρμοδιοτήτων του, κατόπιν εγγράφου προσκλήσεως του Προέδρου αυτού, αναγραφούσης σαφώς τα συζητητέα θέματα (ημερησία διάταξις) τακτικώς μεν άπαξ της εβδομάδος εις τακτήν ημέραν και ώραν καθοριζομένας υπ’ αυτού, εκτάκτως δε οσάκις επιβάλλεται τούτο εκ των υπηρεσιακών αναγκών του Ιδρύματος ή ήθελε ζητηθή τούτο εγγράφως υπό του Γενικού Διευθυντού ή του Αναπληρωτού Γενικού Διευθυντού.  Εις την τελευταίαν ταύτην περίπτωσιν το Υπηρεσιακόν Συμβούλιον συγκαλείται υποχρεωτικώς εντός τριών ημερών από της υποβολής της αιτήσεως και με πρώτα θέματα της ημερησίας διατάξεως τα εν τη αιτήσει οριζόμενα.  Η πρόσκλησις δέον να επιδίδεται 24 τουλάχιστον ώρας προ της συνεδριάσεως. Εις περίπτωσιν ματαιώσεως της συνεδριάσεως, ελλείψει απαρτίας, τα θέματα ταύτα αναγράφονται πρώτα εις την ημερησίαν διάταξιν της πρώτης τακτικής συνεδριάσεως. ΄Αρθρ.2.-Των συνεδριάσεων του Υπηρεσιακού Συμβουλίου μετέχει άνευ ψήφου και ο κατά το άρθρ. 15 του Ν. 1846 Κυβερνητικός Επίτροπος ή εν απουσία ή κωλύματι αυτού, ο νόμιμος αναπληρωτής του. Περί της συμμετοχής του Κυβερνητικού Επιτρόπου ή του νομίμου αναπληρωτού του και  περί των εκφραζομένων υπ’ αυτού γνωμών επί των συζητουμένων θεμάτων γίνεται μνεία εις τα πρακτικά του Συμβουλίου. ΄Αρθρ.3.-Αι προσκλήσεις διά τας συνεδριάσεις του Υπηρεσιακού Συμβουλίου κοινοποιούνται εις τα τακτικά μέλη του και εις τον Κυβερνητικόν Επίτροπον. Εάν μέλος τι ή ο Κυβερνητικός Επίτροπος κωλύεται να παραστή υποχρεούται ευθύς άμα τη κοινοποιήσει της προσκλήσεως να ειδοποιήση σχετικώς τον Γραμματέα του Υπηρεσιακού Συμβουλίου, ο οποίος αποστέλλει πρόσκλησιν εις τον νόμιμον αναπληρωτήν του κωλυομένου, εμπροθέσμως, κατά το άρθρ. 1 του παρόντος. ΄Αρθρ.4.-1.Το Υπηρεσιακόν Συμβούλιον ευρίσκεται εν απαρτία παρόντων πέντε τουλάχιστον εκ των μελών του εν οις ο Πρόεδρος ή ο Προεδρεύων. 2.Το Συμβούλιον λαμβάνει εγκύρους αποφάσεις δι’ απολύτου πλειοψηφίας των παρόντων. Εν ισοψηφία, επαναλαμβάνεται η ψηφοφορία, εν δευτέρα δε ισοψηφία, νικά η ψήφος του Προέδρου ή του Προεδρεύοντος, εκτός εάν το Υπηρεσιακόν Συμβούλιον λειτουργεί ως όργανον πειθαρχικής δικαιοσύνης, οπότε το αποτέλεσμα της δευτέρας ισοψηφίας κρίνεται υπέρ του πειθαρχικώς διωκομένου, κατά τας αρχάς της επιεικείας. Εάν υπάρχουν πλείονες των δύο γνωμών, επαναλαμβάνεται η ψηφοφορία μεταξύ των δύο επικρατεστέρων γνωμών. 3.Η ψηφοφορία εν τω Συμβουλίω είναι φανερά, υποχρεουμένων πάντων των παρόντων μελών εις αυτήν. ΄Αρθρ. 5.-1.Το Υπηρεσιακόν Συμβούλιον συνεδριάζει μυστικώς. 2.Περί των εργασιών του Υπηρεσιακού Συμβουλίου τηρούνται πιστώς πρακτικά. 3.Εις τα πρακτικά αναγράφεται ο τόπος και ο χρόνος των συνεδριάσεων, τα ονόματα των συμμετεχόντων μετά της ιδιότητος εκάστου αυτών, η απουσία ή το κώλυμα του τακτικού μέλους, αι διεξαγόμεναι συζητήσεις επί των θεμάτων της ημερησίας διατάξεως και κατά σειράν αυτών, αι αναπτυσσόμεναι γνώμαι, η μυστικότης των συνεδριάσεων, ο τρόπος της ψηφοφορίας και αι λαμβανόμεναι αποφάσεις. Εν περιπτώσει υπάρξεως και μειοψηφίας, καταχωρίζεται και αύτη εις τα πρακτικά. Σελ. 345 Ιεραρχικός ΄Ελεγχος 15Β.Ι.δ.1 4.Τα πρακτικά του Υπηρεσιακού Συμβουλίου καταχωρίζονται υπό του Γραμματέως αυτού εις ειδικόν βιβλίον ηριθμημένον και φέρον την υπογραφήν του Προέδρου εις εκάστην σελίδα του. Τα πρακτικά εκάστης συνεδριάσεως υπογράφονται υπό του Προέδρου, των παραστάντων μελών, του Κυβερνητικού Επιτρόπου και του Γραμματέως. 5.Εις την αρχήν εκάστης συνεδριάσεως του Υπηρεσιακού Συμβουλίου αναγιγνώσκονται και επικυρούνται τα πρακτικά της προηγουμένης συνεδριάσεως μετά των ενδεχομένων επ’ αυτών διορθώσεων. Περί τούτου γίνεται μνεία εις τα πρακτικά της νέας συνεδριάσεως. 6.Αι αποφάσεις του Υπηρεσιακού Συμβουλίου εκτελούνται μόνον μετά την επικύρωσιν των πρακτικών της σχετικής συνεδριάσεως, εκτός εάν το Υπηρ. Συμβούλιον αποφασίση την άμεσον εκτέλεσιν αυτών ή εξουσιοδοτήση τον Πρόεδρον, όπως επικυρώση ταύτα. 7.Αποφάσεις κοινοποιούμεναι εις το Προσωπικόν δέον ν’ αναφέρουν επί ποινή ακυρότητος της κοινοποιήσεως, εάν η απόφασις ελήφθη παμψηφεί ή υπάρχει μειοψηφία θεμελιούσα δικαίωμα δι’ υποβολήν αιτήσεως αναθεωρήσεως. ΄Αρθρ. 6.-Το κατά το εδ. α’ της παρ. 1 του άρθρ. 23 του Ν. 1846 Αναθεωρητικόν Συμβούλιον συνεδριάζει παρόντων επτά τουλάχιστον των μελών του μεταξύ των οποίων ο Πρόεδρος ή ο Προεδρεύων και τα δύο πρόσθετα μέλη και αποφασίζει δι’ απολύτου πλειοψηφίας των παρόντων. Αι διατάξεις των προηγουμένων άρθρων του παρόντος εφαρμόζονται αναλόγως και επί των εργασιών του Αναθεωρητικού τούτου Συμβουλίου. Άρθρ. 7.-Το Υπηρεσιακόν Συμβούλιον, επιμελεία του Προέδρου αυτού, υποβάλλει εις το Δ.Σ. εις την αρχήν εκάστου διμήνου κατάστασιν των κατά το παρελθόν δίμηνον πεπραγμένων αυτού.